
91.  Aargang 


5.  December  1939  -  5.  December  1942. 


Den  5.  December  var  det  tre  Aar  siden  Præsident  Qarff  og 
de  to  sidste  Missionærer  forlod  Danmark.  En  lang  Tid,  og 
Aar,  hvor  Verden  har  oplevet  Ting,  der  vil  ryste  den  ind  til 
dens  Grundvold.  Utallige  Lidelser  og  menneskelig  Elendighed 
har  plaget  Jorden  og  dens  Indbyggere.  Vi  havde  troet,  at 
dette  Ragnarok  kunde  være  undgaaet,  og  at  Nationerne  i 
ædel  og  fredelig  Kappestrid  kunde  have  udviklet  og  forbedret 
Forholdene.  Men  gransker  vi  Skriften,  ved  vi,  at  disse  Ting 
maatte  komme,  og  de  kom  med  en  Frygtelighed  uden  Side- 
stykke i  Historien.  Millioner  af  ulykkelige  Menneskers  Blod 
raaber  i  Dag  til  Himlen  om  Retfærdighed  og  Kærlighed. 

Vor  Kirke  i  Danmark  har  oplevet  mangt  og  meget  i  disse 
Aar,  baade  af  ondt  og  godt.  Vi  har  set  en  Del  Medlemmer  af 
Kirken  forlade  den  paa  Grund  af  Ligegyldighed  og  Overtræ- 
delse af  Guds  Bud  og  Befalinger.  Intet  Menneske,  der  efter- 
lever Evangeliet,  vil  nogensinde  forlade  Kirken.  Overtrædelse 
medfører  Tab  af  Herrens  Aand. 

Vi  har  atter  i  Aar  haft  den  store  Glæde  at  indlemme  en 
Del  i  Kirken  ved  Daab,  for  hvilket  vi  er  meget  taknemme- 
lige. Vi  haaber  og  beder,  at  de  maa  være  trofaste,  da  vil 
Livets  Krone  være  deres. 

De  Søskende,  der  trofast  arbejder  i  Kirken,  skylder  vi  me- 

gen  Tak,  og  jeg  er  sikker  paa,  at  bedre  Sidste  Dages  Hellige 
findes  ikke  i  hele  Verden.  De  bærer  Kirken  oppe  i  disse  van- 
skelige Tider,  og  Herren  vil  velsigne  dem  i  rigeligt  Maal 
derfor,  ja,  paa  en  Maade,  der  vil  forbavse  dem  og  hensætte 
dem  i  Henrykkelse. 

I  Kobenhavn  lider  vi  stadig  under  Mangelen  paa  den  lille 
Sal,  som  næsten  er  en  Livsbetingelse  for  vore  Organisationer. 
Vi  haaber,  at  den  Tilstand,  der  har  foraarsaget  Beslaglæg- 
gelsen, snart  maa  være  et  overstaaet  Stadium.  I  Provinsen 
har  Myndighederne  beslaglagt  et  Par  Lokaler  i  Aarhus  til 
Beskyttelsesrum,  men  Genen  der  er  betydelig-  mindre  end  i 
København. 

Hvad  ønsker  vi  af  det  nye-Aar,  der  snart  stunder  til?  De 
fleste  Mennesker  nærer  eet  Ønske  i  deres  Hjerte:  Fred.  Vi 
beder  for  Freden  og  haaber,  at  Herren  vil  se  i  Naade  til  den 
forpinte  Menneskehed.  Vi  haaber  ligeledes,  at  det  nye  Aar 
maa  bringe  mange  Sjæle  til  Sandhedens  Erkendelse,  at  Kir- 
ken maa  blomstre  og  trives  som  ingensinde,  at  Grenene  og 
Organisationerne  maa  udføre  et  maalbevidst  Stykke  Arbejde. 

Maa  Julens  velsignede  Aand  bo  i  vore  Hjerter,  og  maa  vi 
søge  at  drage  Lære  af  de  vidunderlige  Ord  »Fred  paa  Jor- 
den! og  i  Mennesker  en  Velbehagelighed«. 

Vi  ønsker  alle  Medlemmer  og  Venner  en  velsignet  Jul  og 
et  godt  Nytaar. 

Eders  Medarbejdere  i  Evangeliet 

Krista  og  Orson  B.  West. 


151 


Julehilsener  fra  den  svenske  Mission 


Det  er  en  god  gammel  Skik,  at  vi  i  Julen  sender  Hilsener 
ti]  Venner  og  Bekendte,  og  vi  som  Medlemmer  af  Jesu  Kristi 
Kirke  af  Sidste  Dages  Hellige  praktiserer  ogsaa  dette,  og 
vore  Tanker  gaar  i  første  Omgang  til  vore  Medsøskende  i 
Pagten,  nær  og  fjern. 

Det  er  med  en  Følelse  af  stor  Taknemmelighed,  at  jeg  ser 
tilbage  paa  den  Tid,  som  er  gaaet  siden  vore  Missionærer 
forlod  os  i  September  1939.  Herren  har  staaet  de  Hellige 
bi,  og  vi  kan  ikke  undgaa  at  mærke,  at  det  har  været 
^  en   Tid   af   stor   Udvikling 

Vf     og  Fremgang  for  de  Hel- 

^*^%,  lige,     som    nu     selv    med 

Guds  Bistand  maa  kæmpe 

mørn  videre.  For  mange  af  vore 

ø^    H^^i  mindre      Menigheder     har 

lål  det    mange    Gange    været 

foruroligende  og  magt- 
paaliggende.  Ansvaret  for 
Evangeliets  Udbredelse  er 
blevet  følt  uhørt  stort.  Al- 
lerede tidligt  muliggjorde 
opofrende  Søskende  ved  at 
betale  til  et  saakaldt  Rejse- 
fond, at  'ÆMster  fra  de 
større  Grene  kunde  rejse  ud  og  besøge  de  mindre,  som  ikke 
havde  saa  mange  aktive  Brødre.  Dette  har  været  til  stor 
Glæde  og  Opmuntring  ikke  blot  for  dem,  som  har  faaet  Be- 
søg, men  i  lige  saa  høj  Grad  for  dem,  som  saaledes  udsendtes 
I  det  sidste  Kvartal  af  1939  udførtes  der  tre  Daabshand- 
linger  i  Missionen  samt  3  Ordinationer  til  Præstedømmet;  i 
1940  havde  vi  den  Glæde  at  hilse  12  nye  Medlemmer  velkom- 
men, 4  Børn  blev  velsignet  og  12  Mænd  ordineret  til  Præste- 
dømmet. Aar  1941  velsignedes  12  Børn,  20  Personer  blev  døbt 
og  13  Mænd  ordineredes  indenfor  Præstedømmet.  Indtil  No- 
vember i  Aar  har  vi  haft  den  Glæde  at  indlemme  det  største 

Antal  døbte  siden  Missionærernes  Hjemrejse;  idet  30  Per- 
soner, deraf  dog  nogle  Born,  er  blevet  døbt  i  Aar;  35  Mænd 
er  blevet  velsignet  med  et  højere  Kald  indenfor  Præstcdom- 
met  og  15  Børn  er  blevet  velsignet  Selv  i  denne  Nødens  Tid 
ser  vi  saaledes,  at  Herren  kalder  paa  sit  Israel,  og  de  kommer 
med  Glæde.  Finland,  der  tilhører  vor  Mission,  er  blevet  be- 
søgt to  Gange,  i  September  1940,  da  de  Hellige  organiseredes 
dersteds  og  i  Maj  1941,  da  vi  havde  den  Glæde  ved  vort  Be- 
søg at  døbe  fem  Personer.  For  nyligt  er  der  blevet  organi- 
seret en  Søndagsskole  der. 

I  Juni  Maaned  1941  afholdtes  der  et  stort  Ungdomsstævne 
i  Jonkoping,  hvortil  der  var  mødt  Deltagere  fra  mange  for- 
skellige Dele  af  Landet  og  i  Aar  afholdtes  Stævnet  i  Stock- 
holm omkring  Set.  Hans  og  Midsommer.  Deltagerantallet  her 
var  en  Rekord.  I  September  i  Aar  paabegyndtes  Ungdoms- 
foreningernes Blad  —  »G.U.F.  Bladet«  —  som  et  Bilag  til 
Den  svenske  Missions  Lektiehefte.  Heri  medvirker  Medlem- 
mer i  Foreningerne  under  Lokalredaktionens  Ledelse.  Vi  har 
ogsaa  uddelt  et  lille  særskilt  duplikeret  Blad  kaldet  »Søndags- 
skolen«, der  gratis  uddeles  til  Børnene.  Det  indeholder  for- 
uden Lektier  for  1.  og  2.  Klasse  ogsaa  »En  Barnets  egen 
Side«,  hvor  de  smaa  medvirker  med  Tegninger  og  øvrige 
Bidrag. 

Kvindelig  Hjælpeforenings  100-aarsdag  den  17.  Marts  i 
Aar  højtideligholdtes  i  alle  Lokalforeningerne  med  et  passende 
Program  under  stort  Deltagerantal  af  interesserede.  Distrikts- 
konferencer  holdes  regelmæssigt  Foraar  og  Efteraar,  og  vi  har 
ved  disse  bemærket  flere  besøgende  end  tidligere;  i  Stock- 
holm har  vi  ved  saadanne  Lejligheder  til  de  offentlige  Møder 
haft  omkring  250 — 260  Personer  til  Stede.  Gudstjenesterne 
her  har  yderligere  været  tiltrækkende  ved,  at  en  Operasanger 
Herr  Gosta  Backelin  frivilligt  har  bidraget  med  sin  smukke 
Sangkunst. 

Den  29.  September  1941  havde  Stockholm  Premiere  paa 
Filmen  »Mormonernes  Kamp«,  som  siden  uafbrudt  har  gaaet 
forskellige  Steder  i  vort  Land.  I  Samraad  med  Filmen  har  vi 
paa  et  Flertal  Steder  holdt  oplysende  Foredrag  om  Mormo- 
nismen. Pressen  har  ogsaa  skænket  os  stor  Opmærksomhed. 

En  af  de  bedste  Årtikier  blev  indtrykt  i  Gøteborgs-Posten  den 
16.  Marts  i  Aar,  da  Filmen  gik  i  denne  By.  Den  havde  som 
Overskrift:  »Mormonismen  som  Radiodrama  gives  i  alle 
Amerikas  Stater«.  Den  3.  April  i  Aar  fandtes  der  en  illustreret 
Artikel  i  Billedbladet  »Se«,  som  handlede  om  Mormonmenig- 
heden  i  Stockholm,  og  som  har  været  af  stor  Betydning  for 
Udspredelse  af  Kundskab  om  Kirken. 

Aldrig  tidligere  i  vor  Missions  Historie  har  Offervilligheden 
været  saa  stor  som  nu.  Tidens  Alvor  har  vækket  mange 
sovende,  hvad  der  ses  af  den  uafbrudte  Stigen  af  Tiende  og 
Fasteoffer  samt  øvrige  Gaver.  Dette  har  muliggjort,  at  nød- 
vendige Reparationer  paa  Kirkens  Ejendom  i  Stockholm  er 
kunnet  blevet  udført,  bl.  a.  er  Taget  blevet  repareret,  og  nu 
ved  Høst  er  Husfacaden  ud  til  Svartensgatan  blevet  pudset  op. 

Det  er  en  stor  Glæde  for  os  at  kunne  staa  i  Forbindelse 
med  Kirkens  Kontor  i  Sa'ltsøstaden  pr.  Korrespondance;  men 
da  U.S.A.  blev  inddraget  i  Krigen  var  vi  i  en  Periode  af  seks 
Maaneder  afspærret  fra  Amerika.  Siden  Krigsudbruddet  er 
der  ikke  blevet  afholdt  nogen  Generalkonference,  kun  Kirkens 
Embedsmænd  og  Funktionærer  er  samledes  til  saadan. 

Da  vi  nu  skal  til  at  fejre  den  velsignede  Julehøjtid,  gaar 
vore  Tanker  til  Ham,  som  fødtes  i  Betlehem,  og  som  blev 
Verdens  Frelser.  Vi  er  taknemlige  for  den  Kundskab,  som  vi 
har,  at  Han  lever,  og  at  vi  er  Medlemmer  af  denne  vidunder- 
lige Kirke.  Vi  mindes  ogsaa  i  disse  Dage  Herrens  Profet, 
Joseph  Smith,  som  fødtes  den  23.  December  1805.  Ham  kunde 
Herren  anvende  paa  Grund  af  hans  Trofasthed,  og  paa  Grund 
af  denne  sin  Tro  og  Jesu  Vidnesbyrds  Skyld  maatte  han  ned- 
lægge sit  Liv. 

Maa  vi  aldrig  svigte  Herrens  Tillid;  men  maa  han  i  alt 
kunne  stole  paa  os  alle. 

De  svenske  Medlemmer  sender  nu  alle  Skandinaviens  Stjer- 
nes Læsere  deres  hjerteligste  Hilsener  og  Ønsker  om 
EN  GOD  JUL  OG  ET  NYT  VELSIGNET  AAR  1943! 

Eders  hengivne  Broder 

C.  Fritz  Johansson 
Missionsprcesident. 

Hilsen    fra    Norge. 


Kære  Søskende  i  Den  danske  Mission! 


Da  det  maaske  vil  interessere  eder  at  høre  fra  Landet  her 
mod  Nord  og  fra  Søskende  her,  ønsker  jeg  at  sende  eder  en 

Hilsen. 

Vi  var  i  mange  Aar  knyt- 
tet sammen  med  eder  i 
een  Mission,  og  vi  havde 
dengang  ofte  Anledning  ti! 
at  se  og  høre  en  Repræ- 
sentant, som  brugte  det 
danske  Sprog.  Brødre  af 
dansk  Herkomst  var  den- 
gang Missionærer  i  vort 
Land,  og  mange  af  dem 
mindes  vi  med  Glæde.  — 
Vi  ældre  husker  særligt 
Præsident  Hans  J.  Kristi- 
ansen, der  saa  længe  præ- 
siderede over  Den  skandinaviske  Mission,  bl.  a.  en  Del  af 
Tiden  under  forrige  Verdenskrig.  Han  var  elsket  og  afholdt 
som  den  gode  Mand,  han  var,  og  hans  —  om  jeg  maa  sige  — 
patriarkalske  Ledelse,  var  en  Tryghed  for  de  Hellige. 

Men  ikke  længe  efter,  at  han  blev  afløst,  kom  Bestemmelsen 
om,  at  Norge  og  Danmark  skulde  deles  i  to  Missioner,  og 
siden  1920  har  vi  været  hver  for  sig.  Men  vi  har  alligevel 
en  Gang  imellem  haft  Besøg  fra  Den  danske  Mission,  og  i 
den  senere  Tid  har  vi  ogsaa  hilst  paa  nogle  danske  Brødre, 
som  har  haft  Arbejde  i  vort  Land. 

Vor  Mission  er  vidtstrakt,  og  der  bor  Søskende  saa  at 
sige  paa  hele  vor  2000  km.  lange  Kyst.  For  at  besøge  vor 
nordligste  Gren  tager  det  5  Dage  hver  Vej,  saa  det  er  en 
vanskelig  Arbejdsmark,  vi  har.  Missionen  er  organiseret  i  3 
Distrikter  og  14  Grene,  og  har  ca.  1700  Medlemmer.  Alle  Kir- 

kens  Organisationer  er  i  Funktion  undtagen  Primary-Organi- 
sationen, da  der  ingen  Interesse  har  været  for  dette  Arbejde. 

Vi  har  under  Krigen  haft  Anledning  til  at  afholde  alle  vore 
Konferencer,  og  de  sidste,  som  blev  afholdt,  var  særlig  godt 
besøgt.  —  Til  vor  store  Glæde  er  det  nu  lykkedes  os  at  ud- 
sende 3  Brødre  og  2  Søstre  paa  kortere  Mission,  og  de  er  til 
stor  Hjælp  i  de  Grene,  hvor  de  arbejder. 

Det  er  en  Glæde  for  mig  at  sige,  at  vi  i  vor  Mission  har 
mange  gode  Søskende,  som  slutter  op  om  Arbejdet.  Uden 
deres  Trofasthed  kunde  vi  vanskeligt  have  holdt  Missionen 
sammen,  særligt  paa  Grund  af  de  Besværligheder,  som  vi  i 
de  sidste  Aar  har  været  udsat  for.  Men  saa  er  der  ogsaa 
hændt  mange  Ting,  som  har  styrket  vor  Tro,  og  som  har  vist 
Søskende,  at  de  staar  paa  sikker  Grund. 

I  den  senere  Tid  har  vi  saaledes  haft  flere  forunderlige 
Tilkendegivelser  i  Form  af  Helbredelse  af  Søskende,  som  har 
været  syge.  Vi  har  været  taknemmelige  for  dette,  da  det  har 
bragt  Velsignelser  med  sig  paa  flere  Maader. 

Saaledes  som  Forholdene  er  nu,  har  vi  vel  nogenunde  de 
samme  Problemer  som  I  at  kæmpe  med.  Vi  ser  frem  til  den 
Tid,  da  Freden  kommer  og  bringer  os  Lettelser  i  vort  Arbejde 
baade  paa  den  ene  og  den  anden  Maade.  Vi  venter  alle  paa, 
at  de  Ting,  som  der.  er  talt  og  sunget  om,  skal  ske,  og 
Haabets  stærke  Magt  holder  os  oppe. 

Snart  skal  vi  fejre  den  tredie  Krigs- Jul,  og  skønt  den  paa 
mange  Maader  vil  blive  ulig  Julen,  som  vi  er  vant  til  den,  saa 
bringer  den  alligevel  sit  glade  Budskab  og  Forjættelsen  om 
en  Tid,  da  Freden  skal  komme  og  Menneskene  skal  være  til 
Guds  Velbehag,  med  sig. 

Julen  er  ogsaa  Mindernes  Tid,  og  vi  bliver  alle  ligesom 
Børn  igen.  Det  gode  i  os  skinner  bedre  igennem,  —  og  det 
er  maaske  nødvendigt  netop  i  denne  Tid  at  vise,  at  der  trods 
alt  er  noget  godt  til.  Vi  bør  ikke  glemme,  at  det  er  det  gode, 
som  til  Slut  skal  sejre. 

Vi  Hellige  her  i  Norge  sender  I  danske  Søskende  vore  bed- 
ste Ønsker  om  en  god  Jul  og  Herrens  Velsignelser  til  fortsat 
Trofasthed  i  Evangeliet.  Vi  ønsker   eder   ogsaa  et  godt  og 

frugtbringende   Nytaar   med   fortsat   Arbejde   for   Evangeliets 
Sag  i  eders  Land. 

O.  Sønsteby 
Missionspræsident 


Kirken  i  Danmark  udsender  Missionærer 


Ældste  Jes  P.  Jessen 


Vi  har  den  store  Glæde  at  kunne  meddele  vore  Søskende  og 
Venner  i  Den  danske  Mission,  at  der  nu  —  for  første  Gang 

siden  Krigsudbrudet  i  1939  —  fin- 
des Missionærer  her  i  Landet,  idet 
Ældste  Jes  P.  Jessen,  Odense  og 
hans  Hustru,  Søster  Anne  Jessen 
er  blevet  kaldet  paa  Mission.  Glæ-. 
deligt  er  det  ogsaa  at  vide,  at  de 
to  nye  Missionærer  er  særdeles 
godt  kvalificerede  til  den  store  og 
Vigtige  Gerning,  de  er  blevet  kal- 
det til.  'Ældste  Jessen  har  saaledes 
tidligere  udført  en  hæderlig  Mis- 
sion for  Kirken,  ligesom  han  i  de 
forløbne  Aar  ogsaa  har  indehaft  flere  store  og  ansvarsfulde 
Stillinger  i  Kirken.  Og  Søster  Jessen  er  ikke  mindre  beredt 
til  sin  nye  Gerning  end  sin  Mand.  Der  er  vist  faa,  der  kan 
bære  et  stærkere  og  mere  levende  Vidnesbyrd  om  det  gen- 
givne Evangeliums  Guddommelighed  end 
Søster  Jessen,  og  hendes  tidligere  Er- 
faringer som  Leder  indenfor  de  forskel- 
lige kvindelige  Organisationer  nede  i 
Tyskland  gør  hende  særdeles  egnet  til 
at  tage  Arbejdet  op  med  de  unge  i  den 
Gren,  hvor  hun  og  hendes  Mand  er  kal- 
det til  at  virke.  —  Vi  ønsker  Broder  og 
Søster  Jessen  Glæde  og  Lykke  i  deres 
nye   Arbejde   og  beder   Herren   velsigne 

,  ,     ,  ,     ,  .    0.        ,       Søster  Anne  Jessen 

dem,  saaledes  at  de  maa  være  i  Stand 

til   at  udføre   noget   virkeligt   for   hans   Sag. 

Om  Broder  og  Søster  Jessens  Afskedsfest  skriver  deres 
Distriktspræsident,  Axel  Mathiesen: 

»Missionspræsidenten  i  Danmark,  Orson  B.  West  be- 
skikkede ved  et  særligt  Møde  den  8.  November  Kl.  10  Form. 
i  Odense  Broder  og  Søster  Jessen  til  en  Mission  i  Aalborg. 

Det  var  en  historisk  Begivenhed,  og  det  blev  et  minderigt 
Møde. 

Søndagsskolebørnene  sang  som  Afskedshilsen  for  deres 
afholdte  Lærerinde  Søster  Anne  Jessen,  og  Søndagsskole- 
forstander  Broder  Jes  P.  Jessen,  og  en  lille  Pige  overrakte 
en  Buket  fra  Søndagsskolen. 

Axel  Mathiesen  talte  over  Emnet  »Om  at  gaa  paa  Mission« 
og  overrakte  til  Slut'  en  Pengegave  fra  Søskende. 

Missionspræsident  Orson  B.  West  talte  nu  om  Missionæ- 
rens specielle  Opgaver  og  Pligter  og  nødvendige  Egenskaber, 
hvorefter  han  beskikkede  baade  Broder  og  Søster  Jessen  til 
deres  Mission. 

Til  Slut  talte  de  beskikkede  Missionærer  og  takkede  Sø- 
skende for  deres  Offervilje. 

Der  var  rig  Fylde  af  Guds  Aand  'til  Stede  under  hele  Mo- 
det, som  var  besøgt  af  ialt  34. 

En  Milepæl  i  Kirkens  Historie  var  sat«. 


^Milepæl  i  ^Randers  ^ven. 


1  de  fleste  Grene  har  det  genealogiske  Arbejde  vistnok  hidtil 
været  lidt  i  Baggrunden.  For  at  faa  det  rykket  lidt  frem  i  Lyset 
og  for  at  forsøge  at  faa  Søskende  interesseret  herfor  havde  Ran- 
ders Gren  arrangeret  et  specielt  Møde  med  Genealogi  paa  Pro- 
grammet. 

Der  blev  vist  Lysbilleder  af  Templerne  ledsaget  af  Foredrag  af 
Broder  Sandberg  fra  Aalborg.  Broder  Sandberg  har  jo  selv  haft 
den  Glæde  at  have  gaaet  igennem  Templet  og  faaet  udført  sit 
Arbejde,  saa  han  har  udmærket  Kendskab  hertil.  Dette  Møde  blev 
afholdt  om  Lørdagen.  Søndagens  Møder  var  ogsaa  udelukkende 
helliget  dette  Emne,  som  udførligt  blev  behandlet  af  Str.  Inger 
Margrethe  Bukke,  Ældste  Adolr  Jørgensen  og  Ældste  Tranholm, 
alle  tre   fra  Aalborg. 

Der  var  besøgende  fra  Esbjerg,  Aarhus,  Silkeborg,  Aalborg  og 
Odense  (fra  Odense  Brd.  og  Søster  Jessen,  som  var  paa  Vej  til 
deres    Arbejdsfelt    som    Missionærer    —   Aalborg). 

Om  Søndagen  blev  der  afholdt  et  specielt  Præstedømsmøde,  hvor 
gode  Raad  og  Vejledninger  blev  givet  af  Distriktspræsident  Thor- 
vald J.  Jensen,  Aarhus;  Distriktspræsident  Villiam  Pedersen,  Esbjerg, 

(Fortsættes  Side  164) 

UNGDOMSFORENINGERNE 


^Zlngdom,  Ønsker,  fjful  og  fflytaar. 

I  en  ond  Tid  nærmer  vi  os  Jul.  Ungdommen  i  Jesu  Kristi 
Kirke  søger  paa  vaklende  Fødder  at  staa  fast  mod  det  Uvejr, 
der  snart  i  lang  Tid  er  gaaet  hen  over  Jorden,  et  Uvejr,  der 
aldrig  synes  at  faa  Ende.  »Folk  skal  rejse  sig  imod  Foik,  og 
Rige  imod  Rige,«  siger  Profetien,  »men  Enden  er  ikke  endda.« 
Det  er,  hvad  der  er  i  Vente  til  Jordens  Indvaanere.  Naar  alt 
ikke  os,  naar  det  vore  Efterkommere.  Vi,  der  stadig  klynger 
os  til  Prædikatet  »Unge«  vil  ganske  naturligt  gøre  alt  for  at 
dæmme  op  mod  det  Uvejr,  der  næsten  synes  at  tage  Luven 
fra  selv  de  kraftigste  Foranstaltninger. 

Er  der  da  intet  at  gøre,  vil  du  spørge.  Jo,  du  kan  tro,  der 
er.  Vi  venter  af  dig,  du  unge  Mand  og  du  unge  Kvinde,  at 
du  vil  være  med  til  at  tage  Kampen  op  ikke  for  Kampens  . 
Skyld,  men  for  Sagens. 

Der  ankes  paa  dit,  der  ankes  paa  dat.  De  Lektier,  vi  faar, 
er  ikke  saa  gode  som  visse  andre;  den  Taler  er  kedelig,  den 
Sang  er  rædselsfuld  o.  s.  v.  Hvor  skal  Fejlen  søges,  er  det 
hos  den,  der  forsøger  at  udføre  en  Præstation  eller  hos  dem, 
som  skal  modtage  den?  Et  naivt  Spørgsmaal.  Hvor  kan  det 
tænkes,  at  jeg  selv  fejler.  Nej,  nej,  det  er  altid  Hovedparten. 
Min  Afgørelse  er  naturligvis  den  eneste  afgørende.  Hvor  kan 
det  dog  falde  dem  ind  at  være  paa  Programmet,  naar  de  er 
saa  uforberedte,  nej,  saa  skulde  du  høre  mig.  — 

Der  gaar  en  rød  Traad  gennem  alt  dette,  manglende  Kær- 
lighed, Kærlighed  til  dem,  der  forsøger  en  Indsats  og  Kærlig- 
hed til  Gud.  Forstaar  vi  da  ikke  den  Ondes  Arbejde  i  alt 
dette?  Propagandatiden  for  ham,  er  netop  inde  nu,  og  han  er 
ikke  sen  til  at  gribe  Lejligheden,  ingen  gaar  Ram  forbi.  Den 
mest  trofaste  Broder  eller  Søster  har  været  ude  for  det.  Ikke 
saa  meget  Troen  paa  Evangeliet  bliver  benyttet  som  Middel, 
nej,  smaa  Skuffelser  af  privat  Karakter  er  meget  bedre.  Saa 
er  man  ikke  tilfreds  med  det  Hensyn,  der  bliver  taget  til  En, 
saa  er  der  Mørklægningen,  saa  Mødetiderne,  saa  Lokalefor- 
holdene o.  s.  v.  Øjner  I  nu,  hvorledes  den  Onde  arbejder? 

Unge  Mennesker,  Julen  ringer  snart  Mindet  ind  om  Ham, 
der  gav  sit  Liv  for  dig  og  mig,  for  at  vi  engang  skulle 
kunne  samles  med  alle  vore  Kære  og  nyde  de  Glæder  et 
Liv  i  Himmelen  maa  bringe.  Saa  lyt  da  til  Røsten,  der  lyder 
i  Ørkenen,  en  Ørken  af  golde  Hjerter,  der  staar  som  en  Mur 
om  dig.  Kalken  skal  dog  smuldre  hen  nogle  Steder,  udnyt 
Hullet  i  Muren  til  det  yderste. 

Medarbejdere,  lad  Julebudskabet  i  Aar  bære  den  rigeste 
Frugt  ved  at  slutte  op  om  Kirken  med  hele  vor  Styrke.  Lad 
os  prøve  i  fuldt  Maal  at  udnytte  det  Felt,  vi  raader  over.  Løb 
ikke  Panden  fortvivlet  mod  Muren,  men  bed  til  Gud  om  Red- 
skabet til  at  bryde  den  ned  med,  og  du  vil  faa  Værktøjet  i 
Hænde.  Jeres  Kamp  vil  bringe  Sejr. 

Vi  staar  overfor  et  nyt  Aar.  Vi  kan  slet  ikke  tænke  os  til 
dets  Indhold;  ja,  de-t  er  endnu  mere  uvist  end  de  første  Krigs- 
nar,  men  hvis  vi  i  Trofasthed  vil  samle  os  om  vore  Ung- 
domsforeninger og  udinytte  alle  vore  Talenter  i  denne  Sags 
Tjeneste,  vil  Gud  i  sin  store  Naade  fjerne  mangen  Sten  fra 
vor  Vej. 

Kunde  du  saa  have  tænkt  dig  mere  Rekreation  eller  maaske 
mere  Religion  o.  s.  v.  saa  offer  dig  for  Helheden  og  lad  os 
i  Flok  løfte  Herrens  Værk;  giv  Afkald  paa  dine  personlige 
Krav  og  giv  ud  af  et  aabent  Hjerte,  det  er  Hovedbestyrelsens 
ønske  for  det  kommende  Aar. 

Hovedbestyrelsen  sender  alle  Medarbejderne,  Søskende  og 
Venner,  der  har  medvirket  ved  Ungdomsf.  Arbejde  i  det  for- 
løbne Aar  sin  bedste  Tak  og  en  glædelig  Jul  og  et  fortsat 
resultatrigt  Nytaar. 

Anny  H.  Breum  Julius  Andersen 


#"% 

„Fred  paa  Jorden  og  i  MenneskeneVelbehag". 

Af  Ældste  Olaf  H.  Vogeier.  - 


Det  kan  næsten  lyde  som  en  Bespottelse  i  Dag  at  sige: 
»Fred  paa  Jorden,«  her  er  jo  ikke  Fred  nogetsteds!  Ufreden 
sidder  i  Højsædet  og  raader  med  sit  blodige  Sværd.  Alt  og 
alle  synes  at  ligge  i  Konflikt  med  hverandre.  Hvor  man  søger 
hen,  larmer  det  af  Krigsvaaben.  Menneskene  hujer  og  skriger 
som  aldrig  før.  Alle  vil  have  Ret  og  Retfærdighed;  men  ingen 
ønsker  at  gøre  noget  for,  at  den  kan  komme  til  at  raade. 
Hvilken  Tilstand  vi  er  i!  Det  er  næsten  umuligt  at  løfte  sin 
Røst  for  Retfærdighedens  Sag.  Den  drukner  i  et  Billede  af 
Latter  og  afsindige  Bortforklaringer.  Selv  de  helligste  Prin- 
cipper bliver  kastet  bort  som  noget  urent,  og  i  Stedet  for 
bliver  alle  daarlige  Lidenskaber  prist  som  det  eneste  salig- 
gørende, og  alt  dette  kalder  Menneskene:  Frigørelsens  Tids- 
alder. 

Man  kan  godt  spørge,  hvad  det  hele  skal  betyde,  eller  om 
vi  er  blevet  bedraget.  Om  det,  der  skete  for  2000  Aar  siden, 
kun  var  en  skøn  Indbildning,  og  Englenes  Sang  et  Bedrag. 
Tænkende  Mennesker,  det  vil  sige  de  faa,  som  endnu  har 
nok  Aandsnærværelse  til,  at  de  kan  se  klart,  studser  og  er 
nær  ved  at  tvivle  paa  dette  store  og  smukke  Løfte  om  Fred 
paa  Jorden.  Maaske  Forstaaelsen  af  Englenes  Sang  ikke  er 
den  rette.  Vi  har  maaske  taget  det  altfor  givet,  at  Freden 
skulde  komme  til  at  herske,  da  Frelseren  blev  født.  Vi  kunde 
maaske  ikke  tænke  paa  nogen  anden  Fred  end  Nedlæggelse 
af  Krigsvaaben.  Nu,  et  eller  andet  Sted  er  der  en  Misforstaa- 
else,  saaledes  fortælles  der  os  i  hvert  Fald.  Lad  os  se  lidt 
nøjere  paa  Teksten:  »Ære  være  Gud  i  det  højeste  og  Fred 
paa  Jorden  og  i  Mennesker  Velbehag.« 

Hvem  var  det,  som  følte  Fred  ved  Jesu  Fødsel?  Mon  det 
ikke  var  de,  der  forventede,  at  den  forudforkyndte  Messias 
skulde  komme  og  frelse  sit  Folk?  Der  kom  Fred  til  alle  Hjer- 
ter paa  Jorden,  som  hørte  om  hans  Komme  og  troede  paa  det. 
Alle  andre,  som  ikke  troede  paa  det,  fik  heller  ingen  Fred  i 
deres  Indre.  Tilstanden  er  den  samme  i  Dag.  Alle  de,  som  har 
forkastet  deres  Frelser,  har  forkastet  Freden,  enten  det  nu  er 

den  enkelte  eller  hele  Nationer.  Ej  heller  kan  der  være  Fred 
blandt  de,  som  kender  lians  Navn,  men  forkaster  hans  Lære. 
1  »et  hele  er  naturligt.  Verden  faar  ikke  Fred,  før  de  er  villige 
til  at  betale  Prisen.  Freden  er  kommet  til  Jorden.  Den  er  her; 
men  den  kan  ikke  blive  effektiv,  for  Menneskene  indvilliger 
i  at  sætte  den  i  Virksomhed.  Herren  vil  ikke  paatviuge  nogen 
en  Fred,  som  de  ikke  ønsker,  og  Nationerne  som  et  Hele  øn- 
sker ikke  Fred,  og  kun  faa  blandt  de  enkelte  lader  det  til. 
De  vil  jo  ikke  bøje  sig  for  Evangeliet,  det  eneste,  som  kan 
skabe  varig  Fred.  Der  findes  ingen  anden  Maade.  Herren  har 
selv  sagt  det.  Baade  kristne  og  verdslige  Mennesker  gaar  og 
venter  paa  noget,  som  de  umuligt  kan  opnaa,  før  de  indser 
deres  Taabelighed  og  holder  op  med  at  kæmpe  for  menneske- 
lige Teorier  og  formentlig  Fædrelandskærlighed.  Fredsfyrsten 
staar  rede  til  at  overtage  Ledelsen  og  skabe  Fred;  men  Men- 
nesket selv  vil  ikke,  at  han  skal.  Englenes  Sang  var  ikke 
noget  Bedrag  eller  tomt  Løfte;  men  det  hele  afhænger  af 
Menneskets  egen  Indstilling.  For  enhver  Sandhedens  For- 
kæmper er  Freden  lige  saa  virkelig  som  Nutidens  buldrende 
Menneskemassers  haabløse  Tilstand.  For  enhver  Sidste  Dages 
Hellig  bringer  Julen  Bud  og  minder  os  om  den  Fred,  som  kom 
til  vor  Sjæl,  da  vi  modtog  Vidnesbyrdet  om  Jesu  Guddomme- 
lighed og  Evangeliets  Sandhed. 


Hvad  vore  Kirkeledere  har  sagt  om  Tidende. 

Præsident  Joseph  Smith:  »Jeg  har  altid  haft  dette  som 
Motto:  Naar  Herren  befaler,  adlyd.« 

Præsident  Brigham  Young:  »En  Ting  fordres  af  dette 
Folk,  at  de  skal  betale  deres  Tiende.  Og  Medlemmerne  bør 
forstaa,  at  det  ikke  skulde  være  nødvendigt  at  give  en  Be- 
faling eller  Paamindelse  hvert  Aar.  Loven  lyder:  Betal  en 
Tiendedel  af  din  Indtægt.« 

Præsident  Joseph  F.  Smith:  »Gennem  denne  Lov  —  Tiende- 
loven —  skal  vore  Medlemmers  Trofasthed  prøves.  Det  kan 
her  ses,  hvem  der  virker  for  Guds  Rige,  og  hvem,  der  er 
imod  det.« 

Præsident  tieber  J.  Grant:  >^Jeg  formaner  De  Sidste  Dages 
Hellige  til  at  være  ærlige  overfor  Herren,  der  velsigner  dem, 
som  adlyder  hams  Love.  Man  rnaa  undre  sig  over,  at  en  Per- 
son, som  har  et  Vidnesbyrd  om  dette  Værks  Guddommelig- 
hed, saa  at  sige  kan  synge  sin  Samvittighed  i  Søvn  os  ikke 
være  fuldstændig  ærHg  overfor  Herren  i  sin  Tiendebeta1ing.< 

Det  har  glædet  mig  at  se  saa  mange  Søskende  betale  Her- 
ren deres  ærlige  Tiende  og  paa  den  Maade  forsøge  at  fremme 
Guds  Sag. 


I,  søm  ikke  har  set  eder  i  Stand  til  at  opfylde  denne  Pligt, 
prøv  nu  ved  Aarets  Slutning  at  bidrage  lidt  til  Kirkens  Tiende. 
Gør  eders  bedste  og  hjælp  herved  Kirken  økonomisk  og  vind 
for  eder  selv  den  Tilfredshed,  som  kun  den  føler,  som  har 
forsøgt  at  opfylde  sine  Pligter. 


For  at  alle  Søskende  kan  faa  Anledning  til  at  kontrollere 
deres  Tienderegnskab  og  overvære  Aarsopgørelsen  vil  der  i 
alle  Grene  blive  arrangeret  en  Tiendeopgørelse  i  denne  Maa- 
ned.  Vi  vil  sætte  stor  Pris  paa,  om  alle  Søskende  vil  udnytte 
denne  Lejlighed  til  at  komme  og  faa  deres  Tiendekonto  kon- 
trolleret. 


Fra  Missionsmarken 


^Velsignelser : 

Broder  og  Søster  Otto  Edvard  Larsens  to  Sønner  Orson  Bernhard 
Larsen  og  Hans  Jørgen  Karl  Larsen  velsignedes  i  Aalborg  den  11.  Okto- 
ber 1942.  Orson,  der  blev  født  i  Nørre  Tranders  den  29.  April  1941,  blev 
velsignet  af  Ældste  L.  Andreas  Fristrup  og  Hans,  der  blev  født  samme- 
steds den  29.  Maj  1942,  blev  velsignet  af  Distriktspræsident  Henry  J. 
Løjborg. 

Samme  Dag  velsignedes  Broder  og  Søster  Milton  Hald  Ludvigsens 
lille  Søn  af  Ældste  Christian  Herman  Tranholm  og  fik  Navnet  Freddie 
Hald  Ludvigsen.  Freddie  blev  født  i  Aalborg  den  7.  December  1941. 

Søndag  den  1.  November  1942  velsignedes  Broder  og  Søster  Orvill 
Hf  s  Thomsens  lille  Datter  af  Distriktspræsident  Villiam  Pedersen,  Es- 
bjerg og  fik  Navnet  Elaine  Lilli  Hess  Thomsen.  Elaine  blev  født  i  Silke- 
borg den  16.  Oktober  1942. 

Qaabshandlinger  : 

Ved  Konferencen  i  Esbjerg  den  27.  September  1942  døbtes  Søster 
Kirsten  Enevoldsen  fra  Ringkøbing.  Den  hellige  Handling  blev  udført  af 
Erik  R.  Sthisen  Thomsen;  Haandspaalæggelsen  af  Anton  M.  G.  Jørgensen 

Ved  Aalborg  Distriktskonference  Søndag  den  11.  Oktober  1942  døbtes 
der  seks  fra  Aalborg  og  Distriktet.  Fra  Brønderslev  Meta  Marie  Larsen 
Dietz,  der  blev  døbt  af  Jens  Chr.  Olsen  og  fik  Haandspaalæggelse  af 
Missionspræsidenteu  og  Eva  Lillian  Dietz,  der  blev  døbt  af  Ældste  Arnold 
Bukke  og  fik  Haandspaalæggelse  af  Grensforstander  over  Aarhus  Gren 
Ældste  Frede  Thomsen;  fra  Hjørring  Gren  døbtes  een,  Ragnhild  Marie 
Nielsen,  der  blev  døbt  af  Jens  Olsen  og  fik  Haandspaalæggelse  af  Mis- 
sionspræsidenten.  Fra  Aalborg  Gren  døbtes  der  5  Børn  Jytte  Ammy  Larsen, 
der  blev  døbt  af  Ældste  Arnold  Bukke  og  fik  Haandspaalæggelse  af 
samme,  Vitta  Viola  Larsen,  der  blev  døbt  af  Jens  Chr.  Olsen  og  fik 
Haandspaalæggelse  af  Ældste  L  Andreas  Fristrup,  Kurt  Ejvind  Larsen, 
der  blev  døbt  af  Ældste  Arnold  Bukke  og  fik  Haandspaalæggelse  af 
Ældste  Niels  Peter  Thomsen.  Henny  Nanna  Larsen,  der  blev  døbt  af  Jens 
Olsen  og  fik  Haandspaalæggelse  af  Thorvald  Jensen  og  Holger  Kurt 
Larsen,  der  blev  døbt  af  Arnold  Bukke  og  fik  Haandspaalæggelse  af 
Ældste  Emil  Sandberg. 

Ved  Aarhus  Konference  Søndag  den  4.  Oktober  døbtes  der  to  fra 
Silkeborg,  Knud  Woetmann  Mikkelsen,  der  blev  døbt  af  Distriktspræsident 
Thorvald  J.  Jensen  og  som  fik  Haandspaalæggelse  af  Missionspræsi- 
denten  og  Magda  Skou  Nielsen  Sørensen,  der  biev  døbt  af  Distriktspræsi- 
dent Thorvald  J.  Jensen  og  fik  Haandspaalæggelse  af  Grensforstander 
for  Silkeborg  Gren  C    Emil  Thomsen. 

„Stjernen"  ønsker  at  byde  hver  af  vore  nye  Medlemmer  hjertelig  vel- 
kommen i  Kirken. 

dødsfald  i  ^København: 

Københavns  ældste  mandlige  Medlem,  Ældste  Soren  Christensen,  døde 
den  9.  November  1942  i  den  høje  Alder  af  89  Aar. 

For  vor  Menighed  er  det  et  Tab  at  miste  denne  Aandens  Kæmpe,  der 
til  det  sidste  talte  Evangeliets  Sag  med  en  Varme  og  Kærlighed,  som 
sjældent  finder  sin  Lige. 

Mødte  man  Broder  Christensen  paa  Gaden,  var  det  altid  et  glad  og 
tilfreds  Menneske,  der  i  sin  Lomme  havde  et  af  Kirkens  Traktater  til  at 
give  de,  han  den  Dag  kom  i  Samtale  med  i  Byens  Parker  eller  lign. 

I  vor  Menighed  vil  han  maaske  særligt  huskes,  naar  vi  tænker  paa 
hans  kraftige  Vidnesbyrd  om  Evangeliets  Storhed  i  Forbindelse  med 
hans  indtrængende  Appel  til  os  at  vise  Ærbødighed  og  Stilhed  i  Herrens 
Hus.  Søndag  den  15.  November  afholdtes  Bisættelsen  fra  Kirken,  hvor 
Koret  sang;  Str.  Valborg  Johansen  sang:  „Skal  vi  mødes  hist  ved  Floden" 
og  Missionspræsident  Orson  B.  West  holdt  en  stærkt  personligt  præget 
Tale  over  afdøde  og  tolkede  Broder  Christensens  Trofasthed  og  Kærlig- 
hed til  Evangeliet. 

Vi  takker  Gud  for  Broder  Christensens  straalende  Eksempel. 

^Fødselsdage : 

Den  19.  November  fyldte  Broder  Marius  Paulsen,  Randers  60  Aar.  Broder 
Paulsen,  der  blev  døbt  den  25.  Oktober  1931,  er  ikke  noget  særligt  gam- 
melt Medlem  af  Kirken;  men  i  de  Aar  han  har  tilhørt  Kirken,  har  han 
ikke  desto  mindre  ydet  en  Indsats,  der  sent  vil  glemmes  af  Søskende  i 
Randers.  Siden  Missionærernes  Hjemkaldelse  i  Efteraaret  1939  har  Bro- 
der Paulsen  virket  som  Grensforstander  over  Randers  Gren,  hvilken  Op- 
gave han  har  varetaget  med  stor  Interesse.  Særligt  interesseret  har  Broder 
Paulsen  været  i  at  oprette  et  mere  knyttet  Baand  mellem  de  nordjyske 
Grene,  hvad  der  ogsaa  er  lykkedes  ham  ved  Afholdelse  af  smaa  „Stævner", 
fra  Lørdag  til  Søndag  Aften,  hvortil  Medlemmer  fra  andre  Grene  saa 
er  kommet. 

Vi  beder  Herren  velsigne  Broder  Paulsen  med  endnu  mange  lyse  og 
lykkelige  Aar  viet  til  hans  Tjeneste, 

København:  65  Aars  Fødselsdag  kunde  vor  Søster  Henriette  Otto  fejre 
Torsdag' den  12.  November  1942.  Str.  Otto,  der  sammen  med  sin  Datter 
Ellen  Otto,  blev  indlemmet  i  Kirken  ved  Daab  i  Sommeren  1^37,  har  et 
stærkt  Vidnesbyrd  om  Jesu  Kirke  Kristi  af  Sidste  Dages  Hellige.  Hun 
elsker  sin  Kirke.  Maa  Gud  velsigne  hende  og  hele  hendes  kære  Familie 
i  Fremtiden.  E.L.A. 

tHfløsning : 

Ældste  Hans  N.  Ogaard  er  efter  eget  Ønske  blevet  hæderligt 
afløst    fra    sin    Stilling    som    Præsident    for    Genealogisk    Forening, 

hvilken  Stilling  lian  har  virket  i  gennem  en  længere  Aarrække  Vi 
ønsker  herigennem  »Stjernen«  at  sige  Broder  Ogaard  Tak  for  det 
Arbejde,  som  han  har  udført  og  beder  Herren  velsigne  ham  med 
en   lys    og   fredfyldt   Alderdom. 

Broder  Svend  Jiirgensen  er  blevet  hæderligt  afløst  som  Sekretær 
for  Ungdomsforeningernes  Hovedbestyrelse  og  Str.  Lis  Jiirgensen 
som  1.  Raadgiver,  og  vi  ønsker  herigennem  at  takke  dem  for  det 
Arbejde,  som  de  har  udført. 

Milepæl  i  Randers  Gren  (Fortsat  fra  Side  157). 

1.  Raadgiver  i  Aalborg  Grensforstanderskab  Sardus  Sørensen.  Lige- 
ledes blev  der  afholdt  et  kort,  men  interessant  Instruktionsmøde 
om   Genealogi    under   Ledelse   af   Broder   Tranholm,  Aalborg. 

Fælles  for  alle  Møderne  var  den  gode  broderlige  Aand,  den 
Aand,  der  vejleder  og  opbygger.  Maatte  vi  Søskende  leve,  saa  den 
kan  paavirke  os,  saaledes  at  vi  ikke  glemmer  dette  Arbejde  — 
Frelse  for  de  døde,  saa  vil  Tiden  vise,  at  disse  to  Dage  virkeligt 
vil  staa  som  Milepæle  ikke  blot  i  Randers  Gren,  men  ogsaa  for 
andre  Grene  i  Den  danske  Mission. 
N.B.  Randers  Gren  bringer  alle  de  besøgende  Brødre  og  Søstre  en 

hjertelig  Tak  for  deres  uegennyttige  Arbejde  ved  disse  Møder. 

Herren   vil    velsigne   eder   derfor. 

Stjernens  Læsere  ønskes  en  god  og 
velsignet  Julefest. 

